VS001500
Datum: 1995-04-24T02:00:00.000+02:00
datum_sodbe_i_stopnje: 2002-11-12T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe kolena in goleni in njihove posledice
fischer: hudi primeri
odskodnina: 17.605,03 EUR
opombe: II Ips 583/2005. Reviziji tožeče stranke je bilo delno ugodeno in sicer je bila odškodnina za telesne bolečine zvišana za 2.086,46 EUR oz. 500.000,00 SIT (od 2.000.000,00 SIT na 2.500.000,00 SIT), odškodnina za ZŽA pa za 3.000,00 EUR (od 1.000.000,00 SIT oz. sedaj 4.172,92 EUR na 7.172,72 EUR).
sodisce: Vrhovno sodišče

## Oškodovanec

**Spol:**

moški

**Starostna skupina:**

do 5 let

## Škodni dogodek

Prometna nesreča.

## Poškodba

Spiralni zlom srednjega dela leve golenice s premikom odlomkov, dvojni zlom spodnje čeljustnice s premikom odlomkov, podpluta raztrganina na čelu, raztrganina ustne sluznice, udarnina in odrgnina sprednje trebušne stene na desni strani, številne odrgnine po trupu, udarnina in odrgnina desnega komolca, blag pretres možganov.

## Telesne bolečine

10.432,31 EUR Oškodovanec je trpel hude telesne bolečine 3 do 4 dni, nato 5 do 7 dni zmerne in potem še 10 do 14 dni blage. Nato so bolečine postale občasne in so bile prvi mesec zmerno pogoste, njihova intenzivnost pa je nihala med blagimi in zmernimi. Nato so postale bolj poredke, bile so blage in so se najpozneje v dveh mesecih povsem polegle. Spontanih bolečin pozneje ni bilo več, možno pa je, da je oškodovanca občasno, vendar zelo poredko, bolelo pri teku in hujših telesnih naporih, ker je leva golen daljša od desne. Poleg teh bolečin je oškodovanec trpel bolečine še v juniju 1995, ko mu je bila opravljena operacija, v kateri so mu odstranili kovinski material s spodnje čeljustnice. Takrat je na dan operacije in še dan po njej trpel zmerne telesne bolečine, nato pa še 3 do 4 dni blage bolečine.

#### Hospitalizacija

Hospitalizacija je trajala 19 dni (do 12.5.1995). S kirurškega oddelka je bil premeščen na oddelek za bolezni ušes, nosu in grla. Opravljen mu je bil operativni poseg spodnje čeljusti v splošni anasteziji, zaradi učvrstitve kostnih odlomkov in vstavitve kovinske opornice. Nato je bil premeščen v enoto za intenzivno terapijo.

Ponovno je bil hospitaliziran v juniju 1995, za čas od 5.6. do 7.6., ko mu je bil opravljen ponovni operativni poseg na spodnji čeljusti, v splošni anasteziji, tokrat zaradi odvzema kovinskega materiala.

#### Ambulantno zdravljenje

Opravil je tudi več pregledov pri osebnem zdravniku ter bil podvržen čiščenju in prevezovanju odrgnin.

#### Nevšečnosti med zdravljenjem

Po nudenju prve pomoči na kraju dogodka, kjer so mu namestili kovinsko opornico, je bil z reševalnim vozilom prepeljan v bolnico, kjer je bil sprejet na kirurški oddelek. Prejemal injekcije, infuzije, večkrat je bil podvržen odvzemu krvi in urina za laboratorijske preiskave. Spodnjo levo okončino je imel imobilizirano z longeto. Odstranjeni so mu bili šivi po operaciji spodnje čeljustnice. Ponovno premeščen na oddelek za bolezni ušes, nosu in grla. Opravljenih mu je bilo več pregledov pri nevrokirurgu, specialistu za bolezni oči ter specialistu za bolezni ušes, nosu in grla. Odstranjena mu je bila longeta in nameščen nehodilni mavčni škorenj. Po šestih pregledih v kirurški ambulanti mu je bil odstranjen tudi nehodilni in nameščen hodilni mavčni škorenj, ki je bil čez nekaj časa odstranjen. Tudi po drugi operaciji so mu bili odstranjeni šivi. 26-krat je bil izpostavljen ionizirajočemu sevanju. Do 6.6.1995, ko mu je odstranjen kovinski material iz ust, je užival le mehko in pasirano hrano. V času, ko mu je bila leva spodnja okončina imobilizirana z longeto, oziroma z mavcem je imel težave pri vsakdanjih opravilih. Teden dni po prvi operaciji je v bolnišnici potreboval postrežbo in pomoč pri opravljanju osnovnih življenjskih opravil.

## Zmanjšanje življenjske aktivnosti

7.172,72 EUR 4-odstotno zmanjšanje življenjskih aktivnosti. V posledici poškodbe ima oškodovanec levo golenico za 1,5 cm daljšo od desne. Brez omejitev je sposoben za šolsko delo, vključno s šolsko telovadbo. Izjema so le tiste telesne dejavnosti, pri katerih je potrebna izjemna koordinacija gibov spodnjih okončin. Te omejitve oškodovancu povzročajo duševne stiske. Ker gre za odraščajočega otroka so tovrstne oblike aktivnosti, ki so povezane z večjimi telesnimi napori, pogostejše kakor pri odraslih ljudeh. Kar zadeva stanje po dvojnem zlomu spodnje čeljustnice ter stanje po zlomu leve golenice, bo oškodovanec tudi v bodoče sposoben za šolanje za kakršenkoli poklic, ki zahteva srednjo ali visoko izobrazbo. Zaradi daljše spodnje okončine mora biti pod kontrolo ortopeda, saj njegova rast še ni zaključena. Zlasti do pubertete, pa tudi pozneje, bo potrebno budno spremljanje in primerjanje rasti obeh golenic ter pravočasno ukrepanje, če bi zaradi različne dolžine spodnjih okončin grozila okvara medeničnega obroča ali hrbtenice.

---

ZOR člen 200, 203